Diari Oficial de la Generalitat Valenciana


Sumari del DOGV 8353, del 02-08-2018 (2018/7617)

RESOLUCIÓ de 27 de juliol de 2018, del rector, per la qual es disposa la publicació de l'oferta d'ocupació pública del personal docent i investigador per a l'any 2018.
-----------------------------------------------------------------------------------------------------------------------------------------------------------------------

### Dades del document

Número de DOGV
:   8353

Data del DOGV
:   02-08-2018

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/7617


Data del document
:   27-07-2018

Organisme emissor
:   Universitat Politècnica de València

Tipus de document
:   Resolució

Descriptors 

:   * concurs administratiu

RESOLUCIÓ de 27 de juliol de 2018, del rector, per la qual es disposa la publicació de l'oferta d'ocupació pública del personal docent i investigador per a l'any 2018. [2018/7617]  
L'article 19. Un. 3., lletra I) de la Llei 6/2018, de 3 de juliol, de pressupostos generals de l'estat per a l'any 2018, fixa una taxa de reposició de fins a un màxim del 100 % en el col·lectiu que descriu de personal docent i investigador de les universitats, la qual cosa, en funció dels cessaments i altes produïts en aquesta Universitat en el període corresponent, resulta un total de cent noranta-dues (192) places. Dins d'aquest límit de taxa de reposició, la Universitat està obligada a destinar un mínim del 15 per cent del total de places que s'oferisquen a la incorporació, en aquella categoria per a la qual estiga acreditat, de personal investigador doctor que haja finalitzat el Programa Ramón y Cajal i haja obtingut el certificat I3.  
Per l'apartat cinc de l'esmentat article 19 de la Llei de pressupostos es condiciona la validesa de l'autorització continguda en la norma al fet que les places resultants de l'aplicació de la taxa de reposició d'efectius s'incloguen en una oferta d'ocupació pública que, tal com disposa l'apartat 2 de l'article 70 del text refós de la Llei de l'Estatut Bàsic de l'Empleat Públic, aprovat pel Reial decret legislatiu 5/2015, de 30 d'octubre, ha de ser aprovada pels respectius òrgans de govern de les administracions públiques i publicar-se en el butlletí oficial de la comunitat autònoma o, si escau, de l'estat, abans de la finalització de l'any 2018.  
  
D'altra banda, l'article 62.2 de la Llei orgànica d'universitats estableix que les universitats poden convocar places de promoció interna per a l'accés al cos de catedràtics d'universitat, en nombre màxim que no supere el de places per a accés a cossos docents que siguen objecte d'oferta d'ocupació pública en aquell mateix any. Així mateix i en relació amb això, el paràgraf segon de l'article 19, Un. 7, de la Llei 6/2018, disposa que no computaran dins del límit màxim de places derivat de la taxa de reposició d'efectius les places que es convoquen per a la seua provisió mitjançant processos de promoció interna.  
  
De conformitat amb el que es disposa en la normativa esmentada i a proposta de la Comissió de Promoció de Professorat d'aquesta Universitat, amb la negociació prèvia en el si de la Mesa de Negociació del Personal Docent i Investigador d'aquesta Universitat, el Consell de Govern d'aquesta Universitat Politècnica de València va acordar, en la reunió de data 19 de juliol de 2018, l'aprovació de l'oferta d'ocupació pública referida a personal docent i investigador per a l'any 2018.  
En virtut de tot el que s'ha exposat, per la present, resolc:  
  
Primer. Oferta d'ocupació pública per a l'any 2018.  
Publicar l'oferta d'ocupació pública de personal docent i investigador per a l'any 2018 que conté cent quaranta-sis (146) places per a accés lliure i seixanta (60) places per a accés per promoció interna, d'acord amb el detall que figura a continuació:  
Segon. Convocatòries  
L'aprovació i publicació d'aquesta oferta d'ocupació pública comporta l'obligació de convocar els corresponents processos selectius per a la cobertura de les places relacionades, i s'ha previst efectuar les convocatòries durant el present any 2018. En tot cas, l'execució d'aquesta oferta d'ocupació pública ha de desenvolupar-se dins del termini improrrogable establit per la normativa de tres anys.  
No obstant això i tenint en compte que en l'article 19. Un. 3., lletra I) de la Llei 6/2018, de 3 de juliol, de pressupostos generals de l'estat per a l'any 2018, s'indica que la taxa de reposició que s'autoritza es podrà aplicar «sempre que per part de les administracions públiques de les quals depenguen s'autoritzen les corresponents convocatòries...», l'aprovació d'aquesta oferta d'ocupació pública i la convocatòria de les places que es contenen, queda condicionada a la recepció de l'autorització de la Generalitat València que ha sigut sol·licitada.  
  
  
Tercer. Sistema d'accés i procediment de selecció  
Les places de funcionari es cobriran d'acord amb el procediment de selecció que estableix l'article 62 de la LOU, i amb el que defineix la Normativa sobre Concursos d'Accés a Cossos Docents Universitaris d'aquesta Universitat, aprovada per acord del Consell de Govern de 25 de setembre de 2008. Les places de contractat es cobriran d'acord amb el procediment de selecció establit en la Normativa de Contractació i Criteris d'Avaluació per a la Selecció de PDI contractat per la UPV, aprovada per acord del Consell de Govern de 24 de juliol de 2007.  
  
  
Quart. Entrada en vigor  
Aquesta resolució entrarà en vigor l'endemà de la seua publicació en el Diari Oficial de la Generalitat Valenciana.  
  
València, 27 de juliol de 2018.- El rector: Francisco José Mora Mas.